section_heading: Gregor Strasser
paragraph_text: mini|150px|Gregor Strasser Gregor Strasser (1892. – 1934.) svoju političku karijeru počinje kao ultranacionalist u Freikorpsu, nakon što se vratio iz rata. Kako je sudjelovao u Kappovom udaru sastavio je svoj vlastiti narodnjački Wehrverband ("Narodni obrambeni savez") kojeg je stopio s NSDAP-om 1921. Kao odani pristaša Adolfa Hitlera sudjelovao je i u Pivskom puču i vršio razne visoke dužnosti u stranci. No, uskoro je Strasser postao jaki zagovaratelj socijalističkog dijela stranke, govorio je kako bi se nacionalna revolucija trebala sukobiti sa siromaštvom i stvoriti podršku radničkog staleža. Nakon Hitlerovoga dolaska na vlast, Ernst Röhm, koji je vodio SA, onda najvažnije paravojno krilo NSDAP-a, pozvao je na "drugu revoluciju", ciljajući na uklanjanje elite s vlasti. Tome su se suprotstavili konzervativci, kao i neki nacionalsocijalisti koji su podržavali autoritativni režim, a ne radikalni i ometajući režim kojeg je podržavalo lijevo krilo stranke.